《世弼读白乐天放言诗仿其体依前韵作数首见寄因和答之亦仿乐天之体 其三》
宋代·欧阳澈

抟鹏休笑蓬蒿适，燕雀岂知鸿鹄游。颜蹠贤愚终莫域，渭泾清浊自殊流。

绠长方可探深井，水浅安能泛大舟。独爱乐天吟著句，输赢待看局终头。

作者简介：欧阳澈，男，北宋末江右人布衣。字德明，抚州崇仁（今属江西）人。少年时即喜谈世事，尚气大言，慷慨不稍屈。靖康初应诏上疏，奏论朝廷弊政三十余事，陈安边御敌十策。金兵南侵，徒步赴行在，伏阙上书，力诋和议。建炎元年八月，与陈东同时被杀，年三十一 （《宋史》本传作年三十七，误）。绍兴间，追赠秘阁修撰。